རྗེ་ཙོང་ཁ་བ་ཚང་གི་ཡོད་ན་མེད་ན་ཡི་དམ་གྱི་ལྷ་གཙོ་བོ་ལྔ་སྟེ་གསང་བ་འདུས་པ།བདེ་མཆོག་ཧེ་རུ་ཀ།ཀྱེེ་རྡོར།དཔལ་དུས་ཀྱི་འཁོར་ལོ་དང་རྡོ་རྗེ་འཇིགས་བྱེད་ལྔ་པོ་རེད།ལམ་རིམ་གྱི་སྲུང་མ་གཙོ་བོ་གསུམ་ཏེ་མྱུར་མཛད་མ་དང་རྣམ་སྲས།ཆོས་རྒྱལ་གསུམ་རེད།གཞན་གནས་ཆུང་དང་ལྷ་མོ་ནི་དུས་ཕྱིས་སུ་རྒྱལ་དབང་སྐུ་ཕྲེང་ན་རིམ་གྱི་སྐབས་ནས་བྱུང་བ་ཞིག་རེད།མིང་བརྒྱ་མ་ལ་མཚན་སྟོང་མ་ཞེས་པ་ལྟར་དཔལ་ལྡན་ལྷ་མོ་ནི་རྒྱ་གར་རྒྱ་ནག་བལ་བོ་བོད་སོགས་སུ་ཤཱཀ་ཐུབ་ཀྱི་བསྟན་པ་ལ་དམིགས་བསལ་གྱི་གྲོགས་དམ་མཛད་པའི་སྲུང་མ་སེམས་ཤུགས་ཅན་དང་སྐུ་དྲིན་ཆེན་པོ་ཡིན།འོན་ཀྱང་རྒྱ་གར་ལའང་ལྷ་མོ་སྒྲོལ་དཀའ་མ་དང་ལྷ་མོ་རལ་གཅིག་མ་སོགས་ལྷ་མོའི་མཚན་མང་དུ་མཆིས་ཀྱང་ལྷ་མོ་ནག་མོ་ཟེར་བ་དེ་ཡིན་ནམ་སྙམ།བོད་ལའང་བ་རུ་བརྒྱ་རྩ་དང་སྣར་ཐང་བརྒྱ་རྩ།རིན་འབྱུང་བརྒྱ་རྩའི་གྲས་སུ་བཞུགས་པའི་དེ་ཡིན་མིན་དཔྱད་དགོས།